 Àwọn agbébọn pa ọlọpàá méjì nígbàtí wọn kọlu àgọ ọlọpàá kan ní Kogi Ìbọn atamátàsé AK-47 làwọn agbébọn náà fi di ìhámọra ìjà tí wọn sì ń yìnbọn sókè kíkankíkan láti lé àwọn èèyàn jìnnà lásìkò ìkọlú náà Àwọn agbébọn náà tó máàrún níye nígbà tí wọn kọlú àgọ ọlọpàá náà ní agogo méjì òru ọjọ ìṣẹgun tí wọn sì ṣíná ìbọn bolẹ. Ọlọpàá méjì pẹlú afunrasíkan tó wà láhámọ ni wọn pa lẹsẹkẹsẹ. Ìròyìn sọ wí pé ìbọn atamátàsé AK-47 làwọn agbébọn náà fi di ìhámọra ìjà tí wọn sì ń yìnbọn sókè kíkankíkan láti lé àwọn èèyàn jìnnà. Ikọ Boko haram ti kọlu ìpínlẹ Kogi lọpọ ìgbà Lẹyìn èyí ni wọn wọ àgọ ọlọpàá náà lọ láti pa awọn ọlọpàá àtí afunrasí náà. Kòsí ẹni tó lè sọ ní pàtó ohun tó ṣokùnfà ìṣẹlẹ yìí ṣùgbọn ìròyìn sọ pé àwọn agbébọn náà gbe ìbọn kan lọ pẹlú àwọn ọta ìbọn. Agbẹnusọ ilééṣẹ ọlọpàá ní ìpínlè Kogi, Willy Aya ṣàlàyé fún BBC pé ìwádìí ti bẹrẹ  lórí ìkọlù náà. Ṣáájú ìṣẹlẹ yìí, ikọ Boko haram ti kọlu ìpínlẹ Kogi pàápàá jùlọ ní ìlú Okenne. Àwọn iròyin tì ẹ leè ní ìfẹ síí: : Kò dín ní ọlọpàá méjì pẹlú aráàlú kan là wọn agbébọn ti ṣekúpa nígbàtí wọn kọlu àgọ ọlọpàá kan ní ìpínlè Kogi lẹkùn ààrin-gbùngbùn orílèèdè Nàìjíríà. 